Iskolánk alsó tagozata február 11.-én tartotta a télkergető farsangi mulatságot. Nagy örömmel tapasztaltuk, hogy felnőtt és gyermek egyaránt ötletesebbnél ötletesebb jelmezekbe bújt!

Miután a Farsang hercege és hercegnője megnyitotta a bált, elkezdődött a felvonulás. Számtalan ötletes jelmezt láttunk, aki szemfüles volt, már a következő szezonra is jó ötleteket gyűjthetett. A délutánt színvonalas táncos program is színesítette. Krizsán Dominik 4. a osztályos tanulónk Prohászka Fruzsinával ( Neumann) adott elő társastáncot. A 4. b osztályos lányok pattogós, ugrálásra hívó aerobic bemutatót tartottak. A West Side táncosai a tőlük megszokott magas színvonalú produkciója után kezdődött az össznépi tánc. Természetesen bőséges eszem-iszom is belefért az időbe. Az eredményhirdetés tanítóink és diákjaink közös döntése alapján zajlott, megérdemelt jutalmakat vehettek át az ötletes jelmezek gazdái.

Reméljük, hogy jövőre is ilyen fergeteges, vidám hangulatú farsang vár ránk!